Fortuna Sittard

**Fortuna Sittard** (en ) é un club de fútbol con sede en Sittard, Países Baixos. Milita na Eredivisie e xoga os seus partidos como local no Fortuna Sittard Stadion, con capacidade para 12.500 espectadores. Foi fundado a través da fusión dos do Fortuna 54 e do Sittardia, que se uniron como **Fortuna Sittardia Combinatie** o 1 de xullo de 1968.

O club foi un habitual da Eredivisie nas décadas de 1980 e 1990, con xogadores de canteira como Kevin Hofland, Mark van Bommel e Fernando Ricksen, e outros como Wilfred Bouma e Patrick Paauwe. 

## Historia 
miniatura|280x280px| Gráfico histórico do rendemento na liga

O Fortuna 54 gañara a KNVB Cup na tempada 1956/57, e rematara a tempada da Eredivisie en segundo lugar só por detrás do campión, o Ajax. O Sittardia era un club de menos éxito, que loitaba habitualmente contra o descenso. O Fortuna 54 gañou de novo a KNVB Cup en 1964 antes da fusión dos dous clubs en 1968 debido a dificultades financeiras. 

O novo club só aguantou un ano na máxima categoría, á que non conseguiu volver ata 1982. Mantívose na Eredivisie durante as seguintes dúas décadas, coa excepción de dúas tempadas que xogou na segunda categoría entre 1993 e 1995. Ao final da tempada 1999/2000, o adestrador Bert van Marwijk marchou para unirse ao Feyenoord e o equipo descendeu á Primeira División na tempada 2001-02.

### Dificultades económicas (2002–16) 
Nos primeiros anos do século XXI o club atravesou problemas financeiros e enfrontouse á quebra durante varias tempadas. No inverno de 2003, dous dos seareiros do club gañaron a lotería e doaron todo o diñeiro do premio ao club. A entidade saldou a maioría das súas débedas vendendo o seu novo estadio, o Wagner & Partners.

O 19 de maio de 2009, a KNVB anunciou que retiraría a licenza do club para a tempada 2010/11. Tras acudir ao xulgado civil, esta decisión foi revogada. A pesar das continuas dificultades económicas, o club comezou a recuperarse economicamente nos anos seguintes, o que motivou un éxito deportivo. O equipo clasificouse para os playoffs de ascenso á Eredivisie nas tempadas 2012/13 e 2013/14, pero non conseguiu subir de categoría.

### Cambio de donos e regreso á Eredivisie (2016-presente) 
O club volveu enfrontarse a problemas financeiros en 2016, o que provocou a súa compra por parte do investidor turco Işıtan Gün, que anteriormente exercera como director de operacións do Galatasaray. A tempada 2016/17 comezou de xeito difícil para o club, pero conseguiron evitar o descenso tras cambiar de adestrador e fichar novos xogadores, incluídos algúns do Galatasaray.

En 2018, despois de 16 anos na Eerste Divisie, o Fortuna ascendeu á Eredivisie tras vencer 1-0 ao Jong PSV e certificar o subcampionato de liga por detrás do Jong Ajax, que non podía ascender. O Fortuna Sittard rematou no 16º posto na súa tempada de regreso á máxima categoría. Con todo, debido a que a tempada foi declarada nula por mor da pandemia de COVID-19, permaneceu na Eredivisie para a tempada 2020/21.

## Palmarés 
* **Copa KNVB (2):** 1956–57, 1963–64.
* **Eerste División (4):** 1958–59, 1963–64, 1965–66, 1994–95.

## Adestradores 
;Como Fortuna 54
* Friedrich Donenfeld: (1956–57)
* Bram Appel: (1957–58)
* Harry Verhardt: (1958–59)
* Friedrich Donenfeld: (1959–61)
* Jung Schlangen: (1961–63)
* Wim Latten: (1963–65)
* Max Schirschin: (1965–66)
* Karl-Heinz Marotzke: (1966–67)
* Bram Appel: (1967–68)

;Como Sittardia
* Frans Debruyn
* Vladimir Beara (1966–1968)
* Frans Debruyn (1968)

;Como Fortuna Sittard
* Frans Debruyn (1968–69)
* Henk Reuvers (1969–70)
* Evert Teunissen (1970–72)
* Cor Brom (1972–76)
* Cor van der Hart (1976–77)
* Joop Castenmiller (1977–80)
* Frans Körver (1980–84)
* Bert Jacobs (1984–87)
* Hans van Doorneveld (1987–89)
* Han Berger (1989–91)
* Georg Keßler (1991–92)
* Chris Dekker (1992–94)
* Pim Verbeek (1994–97)
* Bert van Marwijk (1997-00)
* Henk Duut (2000–01)
* Frans Thijssen (2000–01)
* Hans Verèl (2001)
* Hans de Koning (2001–04)
* Chris Dekker (2004–06)
* Frans Körver (2006–07)

* Henk Wisman (2007)
* Roger Reijners (2007–10)
* Wim Dusseldorp (2010–11)
* Tini Ruys (2011–12)
* Willy Boessen (2012–14)
* Peter van Vossen (2014–15)
* Ben van Dael (2015–16)
* Sunday Oliseh (2017–18)
* Claudio Braga (*a.i.*) (2018)
* René Eijer (2018–19)
* Sjors Ultee (2019–20)
* Kevin Hofland (2020)
* Sjors Ultee (2020–2022)
* Julio Velázquez (2022–2023)
* Danny Buijs (2023–presente)

## Notas